***MINIMALŪS REIKALAVIMAI KONTEINERIAMS***

Komunalinių atliekų surinkimo konteineriai (toliau – Konteineriai) bus naudojami mišrioms komunalinėms atliekoms surinkti iš Savivaldybės gyventojų ir juridinių asmenų bei netinkamų naudoti ar pavogtų konteinerių pakeitimui, naujų atliekų turėtojų aprūpinimui komunalinių atliekų surinkimo priemonėmis. Konteineriai turi atitikti žemiau esančioje lentelėje pateiktus reikalavimus.

Paslaugos teikėjas teikdamas Užsakovui dokumentus privalo pateikti visus šiuos reikalavimus pagrindžiančius dokumentus ar Paslaugos tiekėjo patvirtintas šių dokumentų kopijas.

|  |  |  |  |  |
| --- | --- | --- | --- | --- |
| **Konteinerio talpa, m3** | **0,12** | **0,24** | **0,77** | **1,1** |
| Konteinerių saugojimo vieta | Suderinama su Užsakovu Pasiruošimo paslaugos teikimui periodu |
| Bendrieji reikalavimai | Pasiruošimo paslaugos teikimui periodu, paslaugos teikėjas turi aprūpinti visus atliekų turėtojus tinkamais naudoti, techniškai tvarkingais, nesulūžusiais konteineriais. Konteineriai turi būti estetiški su sveikais dangčiais ir ratukais, kad atliktų savo funkcijas.  |
| Atitinka nacionalinius ir/arba ES standartus, gamyklos gamintojos technines sąlygas, patvirtina ISO 9001, 14001 ar jiems analogiškų standartų taikymą gamybos procese |
| Konteineriai turi būti sertifikuoti pagal RAL GZ 951/1 arba lygiavertį kokybės standartą, apie tai pateikiant sertifikatą ir kiekvienas konteineris turi būti pažymėtas atitinkamu kokybės užtikrinimo ženklu |
| Paskirtis | Komunalinių atliekų surinkimas |
| Konteinerių atitikimas standartams ir naudojamos medžiagos | Konteineriai turi atitikti: LST EN 840-1:2012 ir (arba) LST EN 840­2:2012 ir (arba) LST EN 840-3:2013 ir (arba) LST EN 840-4:2013 ir (arba) LST EN 840-5:2013 ir (arba) LST EN 840-6:2013 arba lygiaverčiai kokybės standartai |
|  | Plastikiniai atliekų konteineriai turi būti pagaminti iš aukšto tankumo polietileno (HDPE). |
|  | Konteinerio gamybai negali būti naudojamas kadmis ar kitos aplinkai pavojingos medžiagos. |
|  | Plastikinio konteinerio spalva suteikiama, dažant medžiagos masę, iš kurių formuojamas konteineris.Medžiagos, iš kurių gaminamas konteineris, ir pats konteineris turi būti atsparūs UV spinduliams. |
|  | Medžiagos iš, kurių formuojamas konteineris turi neabsorbuoti drėgmės ir būti visiškai atsparūs korozijai, šalčiui, karščiui ir cheminėms medžiagoms. |
|  | Konteinerių spalva žalia, atitinkanti standartinę gamintojo RAL spalvų paletę ir suderinta su Užsakovu. |
| Informacija | Ant kiekvieno konteinerio priekinės dalies turi būti užklijuotas informacinis lipdukas. |
| Dokumentacija | Konteinerių surinkimo, eksploatacijos, aptarnavimo bei priežiūros instrukcijos lietuvių kalba (kiekvienam konteineriui). |
| Garantija | Konteineriams turi būti suteikta ne mažesnė kaip 2 metų garantija. |